CELEX: 62020CA0181
Language: et
Date: 2022-01-25 00:00:00
Title: Kohtuasi C-181/20: Euroopa Kohtu (suurkoda) 25. jaanuari 2022. aasta otsus (Nejvyšší soud České republiky eelotsusetaotlus – Tšehhi Vabariik) – VYSOČINA WIND a.s. versus Česká republika – Ministerstvo životního prostředí (Eelotsusetaotlus – Keskkond – Direktiiv 2012/19/EL – Elektri- ja elektroonikaseadmetest tekkinud jäätmed – Päikesepaneelidest pärinevate jäätmete käitlemisega seotud kulude rahastamise kohustus – Tagasiulatuv jõud – Õiguskindluse põhimõte – Direktiivi ebaõige ülevõtmine – Liikmesriigi vastutus)

14.3.2022   
            
            
               ET
            
            
               Euroopa Liidu Teataja
            
            
               C 119/9
            
         
      Euroopa Kohtu (suurkoda) 25. jaanuari 2022. aasta otsus (Nejvyšší soud České republiky eelotsusetaotlus – Tšehhi Vabariik) – VYSOČINA WIND a.s. versus Česká republika – Ministerstvo životního prostředí
      (Kohtuasi C-181/20) (1)
      
      (Eelotsusetaotlus - Keskkond - Direktiiv 2012/19/EL - Elektri- ja elektroonikaseadmetest tekkinud jäätmed - Päikesepaneelidest pärinevate jäätmete käitlemisega seotud kulude rahastamise kohustus - Tagasiulatuv jõud - Õiguskindluse põhimõte - Direktiivi ebaõige ülevõtmine - Liikmesriigi vastutus)
      (2022/C 119/12)
      Kohtumenetluse keel: tšehhi
      
         Eelotsusetaotluse esitanud kohus
      
      Nejvyšší soud České republiky
      
         Põhikohtuasja pooled
      
      
         Hageja: VYSOČINA WIND a.s.
      
         Kostja: Česká republika – Ministerstvo životního prostředí
      
         Resolutsioon
      
      
                  1.
               
               
                  Euroopa Parlamendi ja nõukogu 4. juuli 2012. aasta direktiivi 2012/19/EL elektri- ja elektroonikaseadmetest tekkinud jäätmete (elektroonikaromude) kohta artikli 13 lõige 1 on kehtetu osas, milles see paneb ajavahemikus 13. augustist 2005 kuni 13. augustini 2012 turule lastud päikesepaneelidest pärinevate jäätmete käitlemisega seotud kulude rahastamise kohustuse tootjatele.
                  Direktiivi 2012/19 artikli 13 lõiget 1 tuleb tõlgendada nii, et sellega on vastuolus riigisisesed õigusnormid, mis panevad alates 13. augustist 2012, s.o alates direktiivi jõustumise kuupäevast, turule lastud päikesepaneelidest pärinevate jäätmete käitlemisega seotud kulude rahastamise kohustuse nende kasutajatele, mitte tootjatele.
               
            
                  2.
               
               
                  Liidu õigust tuleb tõlgendada nii, et asjaolu, et liikmesriik võttis liidu direktiiviga vastuolus olevad õigusnormid vastu enne selle direktiivi vastuvõtmist, ei kujuta iseenesest endast liidu õiguse rikkumist, sest enne kõnealuse direktiivi muutumist liidu õiguskorra osaks ei saa direktiivis ette nähtud tulemuse saavutamine olla tõsiselt ohus.
               
            
         (1)  ELT C 222, 6.7.2020.